**DOLOŽKA ZLUČITEĽNOSTI**

**návrhu zákona s právom Európskej únie**

**1. Predkladateľ návrhu zákona**:

poslankyne Národnej rady Slovenskej republiky Beáta Jurík, Lucia Plaváková a Zuzana Števulová

**2. Názov návrhu právneho predpisu:**

Návrh zákona, o prevencii a boji proti rodovo-podmienenému násiliu a o zmene a doplnení niektorých zákonov v znení neskorších predpisov

**3. Problematika návrhu právneho predpisu:**

1. je upravená v práve Európskej únie

Smernica Európskeho parlamentu a Rady (EÚ) 2024/1385 zo 14. mája 2024 o boji proti násiliu na ženách a domácemu násiliu, PE/33/2024/REV/1, Ú. v. EÚ L, 2024/1385, 24.5.2024, ELI: http://data.europa.eu/eli/dir/2024/1385/oj

1. nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

Bezpredmetné

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti - úplný

**DOLOŽKA VYBRANÝCH VPLYVOV**

**A.1. Názov materiálu:**

Návrh zákona, ktorým sa mení a dopĺňa zákon č. 300/2005 Z.z. Trestný zákon v znení neskorších predpisov.

**A.2. Vplyvy:**

|  | Pozitívne | Žiadne | Negatívne |
| --- | --- | --- | --- |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy | X |  |  |
| – vplyvy na hospodárenie obyvateľstva, |  | X |  |
| – sociálnu exklúziu, | X |  |  |
| – rovnosť príležitostí a rodovú rovnosť a vplyvy na zamestnanosť | X |  |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |
| 6. Vplyvy na manželstvo, rodičovstvo a rodinu | X |  |  |
| 7. Vplyvy na služby verejnej správy pre občana |  | X |  |

**A.3. Poznámky**

Toto opatrenie bude mať pozitívny vplyv na celú spoločnosť, ktorá musí rodovo-podmienené násilie, páchané prevažne no nie výlučne na ženách, vo všetkých jeho formách jasne odsúdiť. Slovenský právny poriadok zatiaľ neponúka primeranú odpoveď na všetky typy násilia. Navrhovaná úprava zabezpečuje právny rámec, ktorý efektívne ochráni osoby pred rôznymi formami rodovo-podmieneného násilia a dopomôže vytvoriť bezpečné prostredie pre všetky osoby bez rozdielu. Ponúka nástroje na postihovanie páchateľov domáceho násilia, znásilnenia alebo kybernásilia, ktoré zvýšia dôveru obetí a preživších v právny systém a ich ochranu a prispeje k zvýšeniu oznamovania. Zároveň má návrh zákona pozitívny vplyv na postavenie žien v spoločnosti.

**A.4. Alternatívne riešenia**

Nepredkladajú sa.

**A.5. Stanovisko gestorov**

Návrh zákona bol zaslaný na vyjadrenie Ministerstvu financií Slovenskej republiky a Ministerstvu hospodárstva Slovenskej republiky a ich stanovisko tvorí súčasť predkladaného materiálu.